उल्लेखनीय है कि गत दिनों संस्थान का एक कर्मचारी मांगीलाल गायरी मुंबई ऑफिस से करीब साढ़े दस लाख रुपए लेकर आ रहा था। वह मुंबई में ही सीट छोड़कर बस से उतरा। वापस लौटने पर देखा तो बैग से आठ लाख रुपए गायब थे। जानकारी के अनुसार वह मुंबई के वसई थाने में गया लेकिन वहां उसकी रिपोर्ट दर्ज नहीं की गई। इसके बाद उसने उदयपुर पहुंचकर संस्थान के पदाधिकारी को जानकारी दी। एक समाचार-पत्र के अनुसार पदाधिकारी ने अधिकारी पुलिस मित्र से उक्त कर्मचारी की पिटाई भी करवाई लेकिन पता नहीं चलने पर हिरणमगरी थाना पुलिस को सूचना दी गई। हालांकि दोनों ने किसी तरह की पिटाई से इनकार भी किया।